CELEX: 62019TN0235
Language: fi
Date: 2019-04-04 00:00:00
Title: asia T-235/19: Kanne 4.4.2019 — HIM v. komissio

17.6.2019   
            
            
               FI
            
            
               Euroopan unionin virallinen lehti
            
            
               C 206/87
            
         
      Kanne 4.4.2019 — HIM v. komissio
      (asia T-235/19)
      (2019/C 206/76)
      Oikeudenkäyntikieli: ranska
      
         Asianosaiset
      
      
         Kantaja: Health Information Management (HIM) (Bryssel, Belgia) (edustaja: asianajaja P. Zeegers)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan esillä olevan vaatimuksen tutkittavaksi ja katsomaan sen perustelluksi ja näin ollen
               
            
                  —
               
               
                  toteamaan, ettei kantaja ole velvollinen maksamaan viitenumeroilla 3241901815 (94 445,00 euroa) ja 3241901886 (121 517,00 euroa) varustettuja 4.2.2019 laadittuja veloitusilmoituksia, ja toteamaan tarpeellisilta osin kyseiset veloitusilmoitukset mitättömiksi Euroopan unionin toiminnasta tehdyn sopimuksen 263 ja 264 artiklan mukaisesti
               
            
                  —
               
               
                  velvoittamaan Euroopan komission korvaamaan kaikki oikeudenkäyntikulut ja kustannukset, joiden määräksi on kertynyt väliaikaisesti 8 000 euroa.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäinen kanneperuste perustuu siihen, ettei lopullista tilintarkastuskertomusta ole toimitettu ja että kantajan on mahdotonta tuoda näkemyksensä esiin perustellusti. Tästä tilintarkastuskertomuksen toimittamatta jättämisestä seuraa, etteivät komission laatimat veloitusilmoitukset ole perusteltuja.
               
            
                  2.
               
               
                  Toinen kanneperuste perustuu siihen, etteivät tilintarkastaja ja komissio noudattaneet tukikelpoisia kustannuksia määrittäviä sääntöjä. Kantaja kiistää sen komission kannan, joka päätöksellään lisäsi yhden edellytyksen, jota ei ole mainittu etätyöhön sovellettavissa teksteissä, ja joka menetteli siten ristiriitaisesti siihen nähden, miten se oli itse menetellyt kantajaa koskevissa aiemmissa tilintarkastuksissa.